Sur a-walch e talvez ar skiant-se vit un hanter-vat deus BRUD AN TI. Pa vez kontant ar pratikoù e kinnigont ivez un tamm skoazell vit tra pe dra. UR SEURT ESKEMM SERVIJ, hep  archant evel just. Pratikoù disheñvel vez ba ti Eliane. Lod a bren pep tra er stal koulz lâret, ar re gozh pe ar re hep gwetur, pe hep permi. Lod all deu da brenañ traouigoù, lod all choazh ner dremen, vel an dud a ya da vale war hent ar chanol pe ar re gant o march-houarn. Deus ma lâr Eliane din, an niver a bratikoù zo digresket deus 30-40 dre gant (%). Nebeutoch a dud zo war ar maez, stalioù bras zo ba Karaez pe Gourin, mont a ra ar re gozh dan tiez-retred…